CELEX: C2005/106/10
Language: et
Date: 2005-04-30 00:00:00
Title: Euroopa Kohtu (kuues koda) 3. märtsi 2005. aasta otsus kohtuasjas C-195/03 (Hof van Beroep te Antwerpen'i eelotsusetaotlus): Ministerie van Financiën versus Merabi Papismedov jt (Ühenduse tolliseadustik — Kauba esitamine tollile — Mõiste — Sigaretid, mis on deklareeritud nimetuse “kööginõud” all — Tollivõla tekkimine impordil — Tollivõla eest vastutav võlgnik)

30.4.2005   
            
            
               ET
            
            
               Euroopa Liidu Teataja
            
            
               C 106/6
            
         
      EUROOPA KOHTU
   
   (kuues koda)
   3. märtsi 2005. aasta otsus
   kohtuasjas C-195/03 (Hof van Beroep te Antwerpen'i eelotsusetaotlus): Ministerie van Financiën versus Merabi Papismedov jt (1)
   
   (Ühenduse tolliseadustik - Kauba esitamine tollile - Mõiste - Sigaretid, mis on deklareeritud nimetuse “kööginõud” all - Tollivõla tekkimine impordil - Tollivõla eest vastutav võlgnik)
   (2005/C 106/10)
   Kohtumenetluse keel: hollandi
   Kohtuasjas C-195/03, mille esemeks on Euroopa Kohtule EÜ artikli 234 alusel Hof van Beroep te Antwerpen'i (Belgia) 7. mai 2003. aasta otsusega esitatud eelotsusetaotlus, mis saabus Euroopa Kohtusse 12. mail 2003, kohtuvaidluses järgmiste poolte vahel: Ministerie van Financiën v. Merabi Papismedov jt, menetluses osalesid: KBC Lease Belgium NV, Volvo Truck Finance Belgium NV, tegi Euroopa Kohus (kuues koda), koosseisus: kuuenda koja esimehe ülesannetes J.-P. Puissochet, kohtunikud S. von Bahr ja U. Lõhmus (ettekandja); kohtujurist J. Kokott, kohtusekretär R. Grass, 3. märtsil 2005 otsuse, mille resolutiivosa on järgmine:
   
               1.
            
            
               Tollile esitatud kaubad, mille kohta esitati ülddeklaratsioon ning kehtiv ühenduse välistransiidi dokument, ei ole ühenduse tolliterritooriumile toodud seaduslikult, kui tollile esitatud dokumentides olid kaubad esitatud ebaõige nimetuse all.
            
         
               2.
            
            
               Tollivõlg tekib nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 202 alusel, kui tollile esitatud kaubad on deklareeritud ebaõige nimetuse all.
            
         
               3.
            
            
               Siseriikliku kohtu pädevuses on põhikohtuasja asjaolusid arvestades tuvastada, kas isik, kes esitas ülddeklaratsiooni või tollideklaratsiooni, on ise kauba ebaseaduslik sissetooja põhjusel, et ta kasutas ebaõiget nimetust. Kui see nii ei ole, peab ülalmainitud kohus uurima, kas isik osales seeläbi kaupade sissetoomises, kuigi ta teadis või oleks pidanud teadma, et see on ebaseaduslik.
            
         
      (1)  ELT C 158, 5.7.2003.